Vprašanja v zvezi z vračili DDV – Direktiva Sveta 2008/9/ES

Pojasnilo DURS, št. 4230-123/2010-2, 27. 5. 2010

Davčni zavezanec navaja, da je z uveljavitvijo Direktive Sveta 2008/9/ES s 1. januarjem 2010 v Nemčiji registrirani kot davčni zastopnik v postopkih vračil DDV. Stranke so predvsem transportna podjetja, ki v Sloveniji plačujejo gorivo in cestnino. V zvezi s spremembami postopka vračil DDV sprašuje:
1.	Kakšna oblika pooblastila je potrebna za zastopanje?
2.	
3.	Oblika pooblastila ni predpisana.
4.	
5.	Oblika pooblastila za zastopanje v postopku vračil DDV davčnim zavezancem s sedežem v drugi državi članici, ni predpisana. Iz pooblastila pa morajo biti razvidni natančni podatki davčnega zavezanca pooblastitelja (ki se navajajo tudi v zahtevku za vračilo DDV) in pooblaščenca, navedba, da je pooblastilo izdano za namen zastopanja v postopku vračil DDV v Sloveniji, datum pričetka in konca veljavnosti pooblastila (lahko je navedeno, da pooblastilo velja do preklica), datum in kraj izdaje pooblastila ter podpisi obeh strank. V primeru, da pooblastitelj želi, da se znesek vračila DDV, do katerega je upravičen, vrne na račun pooblaščenca, mora to v pooblastilo tudi navesti.
6.	Ali se lahko vrne znesek DDV na račun pooblaščenca, ki je naveden v zahtevku?
7.	
8.	Znesek DDV se lahko vrne tudi na transakcijski račun pooblaščenca, če je to razvidno tudi iz pooblastila.
9.	
10.	V zahtevku za vračilo DDV se navede tudi podatek o transakcijskem računu, na katerega se znesek vračila DDV nakaže. To je lahko tudi transakcijski račun pooblaščenca.
11.	Ali je predpisano, da mora biti pooblastilo za zastopanje v Nemčiji notarsko overjeno, če znesek vračila DDV presega 2.000 evrov?
12.	
13.	Davčna uprava upravni postopek vodi v skladu z Zakonom o splošnem upravnem postopku, kjer je predpisano, da stranka lahko določi pooblaščenca, ki jo zastopa v postopku – če je pooblastilo v obliki listine, pa davčni organ dvomi o njegovi pristnosti, se stranki lahko naloži, naj predloži overjeno pooblastilo. Davčni organ je v dosedanji praksi zahteval, da se predložijo overjena pooblastila, v primerih, ko je zahtevani znesek za vračilo DDV presegal 4.000 evrov in se je ta znesek vračal na račune pooblaščencev.
14.	Ali lahko kot pooblastitelj vlagate zahtevek, če pooblastilo ni notarsko overjeno in se znesek vračila DDV nakaže na račun stranke? Ali lahko v postopku vračil DDV v Sloveniji zastopate vse vaše stranke (20)?
15.	
16.	Pooblaščenec lahko za davčnega zavezanca vlaga zahtevke ne glede na to, da pooblastilo ni notarsko overjeno in se znesek vračila DDV nakaže na račun davčnega zavezanca. Pooblaščenec lahko zastopa več davčnih zavezancev. 
17.	
18.	Notarska overitev pooblastila in račun na katerega se znesek vračila DDV nakaže, ne vplivata na pravico do vlaganja zahtevka za vračilo DDV, ki ga izvede pooblaščenec. Bistveno je le pooblastilo za zastopanje z vsemi podatki, ki mora biti predloženo ob prvem zahtevku za vračilo DDV za davčnega zavezanca.
19.	
20.	V Sloveniji za pooblaščenca ni omejitve glede števila zastopanja davčnih zavezancev v postopkih vračil DDV.
21.	Ali je predpisano, da se pooblastilo za zastopanje pošlje preko elektronske pošte, in če da, na kateri naslov je pooblastilo treba posredovati?
22.	
23.	Pooblastilo za zastopanje v postopku vlaganja zahtevka za vračilo DDV se predloži pri predložitvi prvega zahtevka za vračilo in sicer kot priloga v elektronski obliki (skeniran dokument) ali pa se original pošlje davčnemu organu, ki ga hrani v svojih evidencah do poteka veljavnosti.
24.	
25.	V zvezi s predložitvijo pooblastila za zastopanje v postopku vračil DDV, davčni organ zahteva predložitev pooblastila za zastopanje. Pooblastilo za zastopanje v postopku vračila DDV se predloži ob vložitvi prvega zahtevka za vračilo DDV za določenega davčnega zavezanca, ki pooblašča drugo osebo. 
26.	V nekaterih državah članicah EU zahtevku za vračilo DDV ni treba priložiti kopij računov. Kako je to urejeno v Sloveniji? 
27.	
28.	Slovenija ne zahteva predložitve kopije računov v postopku vlaganja zahtevka za vračilo DDV.
29.	
30.	V postopku vlaganja zahtevka za vračilo DDV za davčne zavezance iz druge države članice EU (v skladu s postopkom iz Direktive Sveta 2008/9/ES*) Slovenija ne zahteva obvezne predložitve kopije računa. V skladu z 20. členom te direktive in drugim odstavkom 74.e člena Zakona o davku na dodano vrednost - ZDDV-1 (Uradni list RS, št. 10/10 – UPB2), pa ima slovenski davčni organ, ki odloča o vračilu DDV, pravico, da od vlagatelja zahteva tudi dodatne informacije – tudi predložitev originalnih računov ali kakšnih drugih listin, ki jih potrebuje pri presoji o upravičenosti do vračila DDV.
Odgovori v zvezi z vprašanji o zahtevkih za vračilo DDV so objavljeni tudi na spletnih straneh Davčne uprave Republike Slovenije:
www.durs.gov.si/en/aktualno/a_new_system_of_vat_refunds_for_taxable_persons/faq/.

* Direktiva Sveta 2008/9/ES z dne 12. februarja 2008 o podrobnih pravilih za vračilo davka na dodano vrednost, opredeljenih v Direktivi 2006/112/ES, davčnim zavezancem, ki nimajo sedeža v državi članici vračila, ampak v drugi državi članici (Uradni list L 044, 20. 2. 2008, str. 0023 – 0028).